
ՈՐՈՇՈՒՄ
	25 նոյեմբերի 2022 թվականի
	թիվ 177
	քաղ. Բիշքեկ



Մաքսային միության հանձնաժողովի 2011 թվականի հուլիսի 15-ի թիվ 710 որոշման մեջ փոփոխություններ կատարելու մասին

«Եվրասիական տնտեսական միության մասին» 2014 թվականի մայիսի 29-ի պայմանագրի 52-րդ հոդվածի 2-ին կետին եւ Եվրասիական տնտեսական բարձրագույն խորհրդի 2014 թվականի դեկտեմբերի 23-ի թիվ 98 որոշմամբ հաստատված՝ Եվրասիական տնտեսական հանձնաժողովի աշխատանքի կանոնակարգի թիվ 1 հավելվածի 29-րդ կետին համապատասխան՝ Եվրասիական տնտեսական հանձնաժողովի խորհուրդը որոշեց.
1.	Մաքսային միության հանձնաժողովի 2011 թվականի հուլիսի 15-ի ««Երկաթուղային շարժակազմի անվտանգության մասին», «Արագընթաց երկաթուղային տրանսպորտի անվտանգության մասին» եւ «Երկաթուղային տրանսպորտի ենթակառուցվածքի անվտանգության մասին» Մաքսային միության տեխնիկական կանոնակարգերն ընդունելու մասին» թիվ 710 որոշման մեջ կատարել հետեւյալ փոփոխությունները.
ա)	3-րդ կետը լրացնել հետեւյալ բովանդակությամբ 3.4 ենթակետով.
«3.4.	մինչեւ 2023 թվականի դեկտեմբերի 31-ը գնացքաքարշերի եւ շարժիչավագոնային շարժակազմի առանցքակալատուփերի համար գլորման հոլովակավոր առանցքակալները (կասետային տիպի) Եվրասիական տնտեսական միության մաքսային տարածքում շրջանառության մեջ դնելը թույլատրվում է այդ արտադրանքի այն համապատասխանության հավաստագրերի առկայության դեպքում, որոնք ստացվել են նշված առանցքակալների՝ հավատարմագրված փորձարկման լաբորատորիայում (կենտրոնում), այդ թվում՝ ցուցադրավահանային [ստենդային] փորձարկումների՝ ստանդարտացված մեթոդով սահմանված պայմանական վազքի առնվազն կեսի ծավալով անցկացման հիման վրա՝ սերտիֆիկացված արտադրանքի հսկողության ենթակա հետագա շահագործմամբ՝ մինչեւ պայմանական վազքի ամբողջ ծավալը:».
բ)	Նշված որոշմամբ ընդունված՝ «Երկաթուղային շարժակազմի անվտանգության մասին» Մաքսային միության տեխնիկական կանոնակարգի (ՄՄ ՏԿ 001/2011) 172-րդ կետը շարադրել հետեւյալ խմբագրությամբ.
«172.	Այն արտադրանքի համապատասխանության հավաստագիրը, որի բաղկացուցիչ մասերը ենթակա են սույն տեխնիկական կանոնակարգի պահանջներին համապատասխանության հավաստման, կարող է տրվել՝ պայմանով, որ տվյալ բաղկացուցիչ մասերը անցնեն սույն տեխնիկական կանոնակարգի պահանջներին համապատասխանության գնահատման ընթացակարգը։»։


2.	Սույն որոշումն ուժի մեջ է մտնում դրա պաշտոնական հրապարակման օրվանից 10 օրացուցային օրը լրանալուց հետո։

Եվրասիական տնտեսական հանձնաժողովի խորհրդի անդամներ՝
	Հայաստանի Հանրապետությունից՝
	Բելառուսի Հանրապետությունից՝
	Ղազախստանի Հանրապետությունից՝
	Ղրղզստանի Հանրապետությունից՝
	Ռուսաստանի Դաշնությունից՝

